劉光復_(萬曆進士)

劉光復 ， 字貞一 ， 號見初 ， 直隸池州府青陽縣八都人 。 明朝政治人物 。 同進士出身 。 萬曆二十五年 （ 1597年 ） 丁酉科應天鄉試第五名舉人 ， 二十六年 （ 1598年 ） ， 登戊戌科進士 ， 任諸暨縣知縣 ， 爲政廉平 ， 三十五年考選河南道御史 ， 巡按山西 。 四十三年 （ 1615年 ） 五月以張差梃擊案事 ， 在慈聖皇太后靈座前高聲大言 ， 震驚神位 ， 神宗大怒 ， 命錦衣衛挐送刑部 ， 被繫獄五年 。 四十八年庚申元旦釋歸 ， 光宗立 ， 起光祿寺丞 ， 尋致仕卒 。 熹宗䘏錄 ， 贈太常寺少卿 ， 恩賜祭葬 ， 崇祀名宦 、 鄉賢 。 子劉永祚 ， 以父入獄 ， 伏闕請代 ， 四十六年戊午三疏願代父罪 ， 不報 ， 痛哭而卒 。 弟蔭祚覆上疏請代 ， 閱五年光復得釋 ， 又以事母至孝 ， 有司旌表孝行 。